joelniklaus/EU_Wikipedias huggingface dataset:
Varissuon seisake

Varissuon seisake (ratakm 192+560, Majan 192+590) oli rautatieliikennepaikka Turussa Varissuon kaupunginosan eteläpuolella rantaradan varrella noin 7,1 kilometriä Turun päärautatieasemalta Salon suuntaan. Seisake rakennettiin lähestulkoon samalle paikalle kuin Majan seisake, joka oli käytössä vuodesta 1939 vuoteen 1964 saakka.

Varissuon seisake otettiin käyttöön elokuussa 1986 Piikkiön ja Pernon telakan välisen paikallisliikennekokeilun yhteydessä. Seisake oli sepelipäällysteinen, ja sillä oli betonireuna sekä puinen kaide. Seisake rakennettiin kestämään pidemmän ajan kuin paikallisliikennekokeilun oli tarkoitus kestää, mutta se suljettiin kokeilun päättyessä seuraavan vuoden elokuussa. Seisake pysyi kuitenkin paikoillaan vielä vuosia lakkautuksen jälkeen.

Lähteet 

Turun rautatieliikennepaikat
Varsinais-Suomen lakkautetut rautatieliikennepaikat
Nonsense

Nonsense tarkoittaa järjenvastaista ja mieletöntä kielellistä ilmaisua, hölynpölyä. 
Käsitteellä viitataan usein kirjallisuuteen, jota leimaa leikillinen absurdius, mutta nonsense voi ilmetä myös suullisessa kommunikaatiossa. Nonsense-runous tasapainoilee merkityksellisyyden ja merkityksettömyyden rajalla, on hyvin leikin- ja pelinomaista ja kääntää asioita päälaelleen – leikin nimissä. Nonsense-runous leikkii rytmillä, sanoilla ja äänteellisyydellä. 

Nonsensen tutkija Wim Tigges nostaa teoksessaan An Anatomy of Literary Nonsense (1988) nonsense-tekstin tärkeimmäksi elementiksi purkautumattoman jännitteen ja merkityksien moninaisuuden ja läsnä- ja poissaolon välillä. Tämä on Tiggesin mukaan nonsensen tärkein paradoksi. Nonsense yhdistetään lastenrunouteen, mutta sitä käytetään myös aikuisille suunnatussa kirjallisuudessa.

Puhtainta absurdiutta edustaa dada-runous, jossa sanoilla ei enää ole semanttisia merkityksiä. 

Nonsensea käytettiin jo keskiajan Ranskassa ja Saksassa, jolloin sillä tehtiin pilaa vakiintuneista totisista, ellei peräti tosikkomaisista runomuodoista, mutta lajin kuuluisimmat edustajat ovat englantilaiset Edward Lear (1812–1888) ja Lewis Carroll (1832–1898). Carrollin runo Pekoraali on maailman tunnetuimpia nonsense-runoja. Lisäksi voidaan mainita G. K. Chestertonin kirja A Defense of Nonsense (1901).

Muista nonsensen edustajista voidaan mainita ranskalaiset Guillaume Apollinaire ja Raymond Queneau, yhdysvaltalainen Ogden Nash, saksalaiset Christian Morgenstern ja Joachim Ringelnatz sekä tanskalainen Halfdan Rasmussen. Lajityyppiä ovat hyödyntäneet myös James Joyce ja T. S. Eliot. Suomessa Lauri Viita, Eeva-Liisa Manner, Kirsi Kunnas (kaksi Lewis Carrollin suomentajaa), Väinö Kirstinä ja Juhani Peltonen kuuluvat nonsensenharrastajiin.

Myös kryptografiassa tutkitaan menetelmiä nonsensen tai paremminkin mielivaltaisten merkkijonojen erottelemiseksi varsinaisista viesteistä.

Katso myös 
 Voynichin käsikirjoitus

Aiheesta muualla 
 Nonsense Tieteen termipankissa.

Kieli
Kirjallisuuden käsitteet
Englanninkieliset sanat ja sanonnat
Ásta

Ásta on islantilainen naisen etunimi. Nimi on islantilainen versio nimestä Asta, ja Asta on muunnos nimestä Astrid. Nimeä on annettu Suomessa alle 20:lle ihmiselle, joista alle 10 on miehiä.

Fiktiiviset henkilöhahmot 

 Ásta Narfadóttir, Njördur P. Njardvikin romaanissa Daudamenn (suom. Kohtaloonsa tuomitut).

Islantilaiset naisen etunimet
Rannveig

Rannveig on islantilainen naisen etunimi.

Fiktiiviset henkilöhahmot 

 Rannveig Snorradóttir, Njördur P. Njardvikin romaanissa Daudamenn (suom. Kohtaloonsa tuomitut).

Islantilaiset naisen etunimet
Snaebjörn

Snaebjörn on islantilainen miehen etunimi.

Fiktiiviset henkilöhahmot 

 Snaebjörn Pálsson, Njördur P. Njardvikin romaanissa Daudamenn (suom. Kohtaloonsa tuomitut).

Islantilaiset miehen etunimet
Cato Menkerud

Cato Menkerud (s. 23. elokuuta 1973 Lillehammer) on norjalainen kartanlukija. 

Menkerud kilpaili pitkään MM-sarjassa Henning Solbergin kanssa. Kauden 2009 jälkeen Ilka Minor tuli Solbergin kartturiksi, ja Menkerud siirtyi S2000-luokassa kilpailleen Eyvind Brynildsenin pariksi.

Menkerud omistaa myös bensa-aseman kotikaupungissaan Lillehammerissa.

Lähteet 

Norjalaiset kartanlukijat
Vuonna 1973 syntyneet
Elävät henkilöt
Tata Young

Tata Young (oik. Amita Marie Young, thaiksi อมิตา มารี ยัง  amíta mari yang, s. 14. joulukuuta 1980 Thaimaa) on thaimaalainen malli, laulaja ja näyttelijä. Hänen äitinsä on thaimaalainen ja isänsä yhdysvaltalainen. Hänestä tuli erittäin suosittu etenkin Aasiassa jo teini-iässä, kun hän julkaisi ensimmäisen englannin kielisen albuminsa I believe vuonna 2004 saaden platinaa kotimaassaan ja saaden kultaa ympäri Aasiaa.

Young on kaksikielinen ja laulaa thaiksi ja englanniksi. Vuosien mittaan Tata on myynyt yli 13 miljoonaa albumia ympäri Aasiaa.

Thaimaalaiset näyttelijät
Thaimaalaiset laulajat
Vuonna 1980 syntyneet
Elävät henkilöt
Andalusian jalkapallomaajoukkue

__notoc__

Andalusian jalkapallomaajoukkue edustaa Espanjaan kuuluvaa Andalusiaa jalkapallon maaotteluissa.

Andalusia voi pelata vain ystävyysotteluita, koska se ei ole Fifan tai Uefan jäsen, eikä näin ollen voi osallistua niiden alaisiin kilpailuihin, kuten MM- tai EM-kilpailuihin. Andalusian maajoukkue on pelannut vuodesta 1923 lähtien ystävyysotteluita muita seura- ja maajoukkueita vastaan.

Muita Espanjan sisällä toimivia itsehallintoalueiden joukkueita ovat muun muassa Katalonian jalkapallomaajoukkue, Baskimaan jalkapallomaajoukkue ja Galician jalkapallomaajoukkue.

Aiheesta muualla 
 Andalusian jalkapalloliiton sivusto 
 Andalusian maajoukkueen sivusto 

Espanjan jalkapallo
Jalkapallomaajoukkueet
Kopřivnice

Kopřivnice () on kaupunki Määrin-Sleesian läänissä Tšekissä. Kaupungin asukasluku oli vuoden 2020 arvion mukaan 21 851. Kaupungissa on Tatran päämaja ja autotehdas. Tehdas työllisti ennen yli 16 000 henkilöä, mutta nykyinen henkilöstömäärä on 3 700.

Kopřivnice sijaitsee noin 320 metriä merenpinnan yläpuolella. Sen pinta-ala on 27,5 neliökilometriä.

Lähteet

Aiheesta muualla 

 Kaupungin kotisivut

 Tšekin kaupungit
Jumalan nimeen

Jumalan nimeen on Jim Thompsonin kirjoittama romaani, joka ilmestyi 2010. Sen kustantaja on WSOY.
__notoc__

Sisältö 

Teoksen tapahtumaympäristö on uutta tsaaria odottava Venäjä, joka on joutunut tietokonesabotaasin uhriksi. Tapauksen selvittämiseen paneutuu amerikkalaista ajatushautomoa johtava Timothy ”Lurija” Mason, jonka henki on vaarassa. Hän kuitenkin selviytyy mutta menettää läheisensä. Murhayrityksen tekijä on surullisenkuuluisan Berijan pojanpoika Vladimir ”Vlad” Tšernjajev, ja tämän vaimo puolestaan on Anastasia Nikolajevna Romanovan tyttärentytär. Vladin tehtävä on nostaa poikansa Aleksei uudeksi tsaariksi, ja yritystä pyrkii estämään Lurija.

Teoksen motto ”Kirjailija on ihmissielun insinööri” on peräisin Josif Stalinilta.

Vastaanotto 

Kriitikon mukaan Thompson on kirjoittanut hyvin koossa pysyvästä aineksesta nopearytmisen, tehokkaan jännärin, johon tämä on liittänyt luontevasti myös uskomusaineksia. Kriitikko uskoo kirjan mahdollisuuksiin ulkomailla. Englanninkielisen alkuteoksen suomennoksen hän toteaa vetäväksi.

Lähteet

Aiheesta muualla
Jumalan nimeen WSOY:n sivulla

Vuoden 2010 kirjat
Suomalaiset romaanit
Jännitysromaanit
NPP Zvezda

NPP Zvezda () on venäläinen avaruus- ja ilmailuteknologiayhtiö, joka suunnittelee ja valmistaa hävittäjälentäjien painepukuja ja kosmonauttien avaruuspukuja sekä lentokoneiden heittoistuimia. Sen päätoimipiste sijaitsee Moskovan alueen Tomilinon taajamassa.

Suunnittelutoimisto perustettiin vuonna 1952 suunnittelemaan lentäjien painepukuja ja lentokoneiden ilmatankkausjärjestelmiä. Se suunnitteli Neuvostoliiton avaruusohjelmalle vuodesta 1960 alkaen avaruuspukuja, mukaan lukien sen, jota Juri Gagarinin käytti lennollaan. Orlan-avaruuspuvun yhtiö suunnitteli lennoille Mir-avaruusasemalle.

Zvezda muuntui osakeyhtiömuotoon vuonna 1994.  Nykyään se Venäjän valtionkorporaatio Rostehin siviili- ja sotilasilmailun palveluihin ja komponentteihin keskittynyneen holdingyhtiö Aviatsionnoje oborudovanijen (Aviation Equipment Holding) tytäryhtiö. 

Zvezda valmistaa venäläisten hävittäjälentokoneiden heittoistuimet. Yhdysvaltain laivasto ja ilmavoimat tutkivat 2000-luvun alussa pitkään hankkiiko Zvezdan K-36-heittoistuimen uusiin F-22- ja F-35-hävittäjiinsä - näihin kuitenkin valittiin englantilainen Martin-Baker-heittoistuin.

Yhtiö on myös kehittänyt harvinaisen helikopterin heittoistuimen - Kamov Ka-50-helikopterissa on tällainen NPP Zvezda K-37-800-heittoistuin.  

Guy Illich Severin oli yhtiön pääsuunnittelija ja pääjohtaja vuodesta 1964–2008. Sergei Pozdnjakov on toiminut pääjohtajana vuoden 2008 jälkeen.

Lähteet

Aiheesta muualla
NPP "Zvezda"  (zvezda-npp.ru)

Venäläiset avaruusteknologiayhtiöt
Rosteh
Susanne Gottberg

Susanne Margareta Gottberg (s. 16. maaliskuuta 1964 Tammisaari) on suomalainen kuvataiteilija. Hänen ensinäyttelynsä oli vuonna 1989.

Gottberg opiskeli Länsi-Uudenmaan kansanopistossa vuosina 1982–1984 ja Kuvataideakatemiassa vuosina 1984–1989. Hän sai vuonna 1991 Suomen taideyhdistyksen dukaattipalkinnon, ja hänet valittiin vuonna 1994 vuoden nuoreksi taiteilijaksi.

Gottberg on käyttänyt teoksissaan vanhojen mestarien aikoinaan suosimaa lasuurimaalauksen tekniikkaa, jossa ohuet laseerauskerrokset luovat teokselle ominaisen pintakiillon. Aiheita töihinsä hän on saanut muun muassa omista valokuvistaan sekä lehtikuvista ja elokuvista. Tuloksena on syntynyt teoksia, jotka toisinaan tulvivat valoa mutta joskus myös pimeyttä. Gottbergin teosten on sanottu tutkivan näkökulman ja katsomisen problematiikkaa ja havaitsemisen prosessia. Hän on tehnyt samoista aihepiireistä myös grafiikan töitä.

Lähteet
Kuvataiteilijamatrikkeli
Uppslagsverket Finland
Susanne Gottberg (amagallery.net) 
Ehdokas 1999: Susanne Gottberg (arsfennica.fi)

Viitteet

Suomalaiset taidemaalarit
Vuoden nuori taiteilija -palkinnon saajat
Vuonna 1964 syntyneet
Elävät henkilöt
Luterilainen kirkko Irlannissa

Luterilainen kirkko Irlannissa (iiriksi: An Eaglais Liútarach in Éirinn, saksaksi:Evangelisch-Lutherische Kirche in Irland) on luterilainen kirkko, joka toimii koko Irlannin saarella.

Luterilaisella kirkolla Irlannissa on erityiset välit Saksan evankeliseen kirkkoon ja enemmistö sen jäsenistä tulee saksankielisistä Euroopan maista.

Pääseurakunta sijaitsee Dublinissa. Jumalanpalvelukset pidetään pääosin saksaksi, kuukauden viimeisinä sunnuntaina englanniksi. Jumalanpalveluksia saksaksi pidetään myös Belfastissa, Castlepollardissa, Corkissa, Galwayssa, Killarneyssa, Limerickissä, Sligossa ja Wexfordissa.

Vuonna 2009 kirkolla oli 300 jäsentä.

Lähteet

Aiheesta muualla
 Lutheran Church in Ireland , 

Uskonto Irlannissa
Evankelis-luterilaiset kirkot
Mass Effect 2

Mass Effect 2 on BioWaren kehittämä ja Electronic Artsin alun perin 2010 Windowsille ja Xbox 360:lle julkaisema Mass Effect -toimintaroolipelisarjan videopeli. Mass Effect 2 on pelitrilogian toinen osa. Pelistä julkaistiin 2011 PlayStation 3 -versio.

Tarina

Päähenkilö Shepard on julistettu sotasankariksi (kaksi vuotta aiemmin ensimmäisessä pelisarjan osassa Sovereignia ja Geth-robottilaivastoa vastaan käydyn taistelun takia), ja palvelee edelleen galaktisessa laivastossa SSV Normandy -avaruusaluksella. Peli alkaa normaalista tiedusteluretkestä, jonka keskeyttää Normandya kohti hyökkäävä tuntematon avaruusalus. Shepard sekä miehistön jäsenistä 21 menehtyy hyökkäyksessä, mukaan lukien aluksen perämies Presslyn. Muu miehistö kuitenkin onnistuu pakenemaan. Terroristijärjestö Cerberus löytää Shepardin ruumiin ja toteuttaa kaksi vuotta kestävän leikkauksien sarjan, jolla Shepard saadaan herätettyä eloon. 

Hänet herätetään yhdellä Cerberuksen asemista. Alus on joutunut toistaiseksi tuntemattoman konearmeijan hyökkäyksen kohteeksi. Cerberuksen agentit, Miranda Lawson ja Jacob Taylor, pelastavat Shepardin ja vievät hänet organisaationsa johtajan Illusive Manin luokse. Tämä selittää Shepardille, että he halusivat herättää hänet henkiin, koska uskovat Shepardin olevan ihmiskunnan viimeinen toivo.

Sinä aikana sadat ihmissiirtokunnat ympäri linnunrataa ovat mystisesti kadonneet. Illusive Man epäilee syyllisiksi edellisosasta tuttuja Reapereitä, joiden välikätenä toimiva mystinen Collectors-muukalaisrotu kaappaa siirtokuntalaisia. Muukalaisrotu kulkee Omega-4-nimisen mass relay -portaalin läpi, josta yksikään sen läpäisseistä aluksista ei ole koskaan palannut takaisin. Illusive Man todistaa siirtokuntien kohtalon lähettämällä Shepardin yhdelle autioituneista siirtokunnista. Matkan jälkeen Shepard saa käyttöönsä uudelleenrakennetun Normandyn, jolle hän ryhtyy kokoamaan uutta miehistöä ja varustusta. Sillä välin Illusive Man etsii keinoa, jolla portaalista pystyisi kulkemaan läpi. Peli huipentuu tehtävään, jossa Shepard miehistöineen lentää Omega-4:n läpi galaksin keskustaan ja löytää Collectors-rodun tukikohdan, jonne ihmissiirtokunnat on kaapattu. Shepard miehistöineen tuhoaa aseman ja palaa takaisin galaksin ulkoreunalle.

Aiheesta muualla 
 
 Virallinen sivusto 

Mass Effect
Xbox 360 -pelit
Vuoden 2010 videopelit
PlayStation 3 -pelit
Windows-pelit
Emma Kunnas

Emma Kunnas (s. 1989) on suomalainen televisionäyttelijä. Hän on opiskellut Suomen Teatteriopistossa. Hän on näytellyt sarjassa Parasta aikaa, jossa hän esitti Eveliina ”Eve” Heinosta.

Lähteet

Aiheesta muualla 
 

Suomalaiset televisionäyttelijät
Vuonna 1989 syntyneet
Elävät henkilöt
Belgian jääkiekkoliitto

Koninklijke Belgische Ijshockey Federatie on Belgian jääkiekkoliitto. Liiton alaisuuteen kuuluvat maajoukkue, liigat sekä junioritoiminta.

Maajoukkueet 
 Belgian miesten jääkiekkomaajoukkue
 Belgian naisten jääkiekkomaajoukkue
 Belgian alle 18-vuotiaiden jääkiekkomaajoukkue
 Belgian alle 20-vuotiaiden jääkiekkomaajoukkue

Lähteet 
 Liiton viralliset sivut
 Belgia IIHF:n sivuilla

Belgian jääkiekko
Jääkiekkoliitot
Latvian jääkiekkoliitto

Latvian jääkiekkoliitto (Latvijas Hokeja Federacija) perustettiin 5. tammikuuta 1923, ja siitä tuli IIHF:n jäsen 22. helmikuuta 1931. 

Ennen toista maailmansotaa Latvia pelasi viisissä maailmanmestaruuskilpailuissa, mukaan lukien vuoden 1936 olympialaiset Saksan Garmisch-Partenkirchenissä. Niihin aikoihin Latvian paras pelaaja oli Leonid Vedejs.

Kun Latvia liitettiin Neuvostoliittoon toisen maailmansodan jälkeen, parhaat latvialaisjoukkueet alkoivat pelata Neuvostoliiton mestaruudesta. Menestynein latvialaisjoukkue oli Riian Dynamo, jota valmensi vuosina 1971-1977 tunnettu maajoukkuevalmentaja Viktor Tihonov.

Kun Latvia sai uudestaan IIHF:n jäsenyyden 6. toukokuuta 1992 Neuvostoliiton hajottua, se nousi nopeasti MM-kilpailujen sarjajärjestelmässä. Latvia voitti C-sarjan vuonna 1993 ja B-sarjan kolme vuotta myöhemmin. Se sijoittui seitsemänneksi ensimmäisissä A-sarjan MM-kilpailuissaan vuonna 1997.

Maajoukkueet 
 Latvian miesten jääkiekkomaajoukkue
 Latvian naisten jääkiekkomaajoukkue
 Latvian alle 18-vuotiaiden jääkiekkomaajoukkue
 Latvian alle 20-vuotiaiden jääkiekkomaajoukkue

Jääkiekkoliitot
Liitto
Rafael Hakkarainen

Karl Adolf Rafael Hakkarainen (9. huhtikuuta 1883 Sakkola – 24. marraskuuta 1945 Helsinki) oli suomalainen diplomaatti.

Hakkaraisen vanhemmat olivat Pietarin Pyhän Marian seurakunnan kirkkoherra Adolf Hakkarainen (1857–1910) ja Mathilda Björkqvist. Hän valmistui Pietarin saksalaisen St. Petrischulen klassiselta osastolta 1901 sekä Pietarin keisarillisesta oikeusopistosta 1904. Hakkarainen suoritti vielä ylemmän hallintotutkinnon Helsingin yliopistossa 1907.

Hakkarainen toimi Pietarissa sijainneen Suomen ministerivaltiosihteerin viraston ylimääräisenä virkamiehenä 1904–1909, nuorempana toimitussihteerinä 1909–1910 sekä kielenkääntäjänä 1910–1917. Hän oli myös Helsingin yliopiston vt. kanslerinsihteeri 1909–1917. Suomen itsenäistyttyä Hakkarainen oli Oy Agroksen palveluksessa. Hän oli lähetystösihteerinä Moskovassa 1922–1926 ja sen jälkeen ulkoministeriön poliittisten asian jaoston jaostosihteerinä 1926–1929, vt. jaostopäällikkönä 1929–1930 ja jaostopäällikkönä 1930–1933. Viimeksi hän toimi ulkovaltain lähettiläiden esittelijänä 1933–1945. Hakkarainen kuoli sydänkohtaukseen marraskuussa 1945.

Arvonimet 
Hakkaraisesta tuli nimineuvos 1904, kollegiasessori 1907, hovineuvos 1910, kollegineuvos 1913, valtioneuvos 1914 sekä erikoislähettiläs ja täysivaltainen ministeri 1939.

Lähteet 
 Wikiaineisto : Kuka kukin oli 1961
 Helsingin yliopiston opettaja- ja virkamiesmatrikkeli 1640-1917, osa H–O

Aiheesta muualla 
 Ulkoasiainministeriön erikoislähettiläs ja täysivaltainen ministeri Rafael Hakkarainen, Aarne Pietisen valokuva vuodelta 1939, Museovirasto, Historian kuvakokoelma, valokuvaamo Pietisen kokoelma (Finna)

Suomalaiset diplomaatit
Pietarinsuomalaiset
Vuonna 1883 syntyneet
Vuonna 1945 kuolleet
Taiwanin jääkiekkoliitto

Kiinan Taipein luisteluliitto on Kiinan tasavallan eli Kiinan Taipein kansallinen jääkiekkojärjestö, joka on perustettu vuonna 1980. Kansallisesta mestaruudesta pelattiin ensimmäistä kertaa kaksi vuotta myöhemmin, vuonna 1982.

Kiinan Taipei liittyi jääkiekon kansainväliseen kattojärjestöön IIHF:ään vuonna 1983. Ensimmäinen maaottelu pelattiin vuonna 1987 Australian Perthissä pidetyissä D-sarjan MM-kilpailuissa. Lopputuloksissa ei kuitenkaan huomioitu Kiinan Taipein otteluita. Maajoukkue pelasi Hongkongin kanssa tasan 2–2 ensimmäisessä virallisessa ottelussaan 13. maaliskuuta 1987.

Aiheesta muualla 
 Kiinan Taipein jääkiekkoliigan verkkosivut 

Jääkiekkoliitot
Taiwanin jääkiekko
DJ Mangoo

DJ Mangoo eli Mattias Brånn on ruotsalainen elektronisen musiikin tuottaja. Hän aloitti musiikkiuransa 16-vuotiaana. Dj Mangoo -projekti alkoi 1999 ja ensimmäiset kappaleet julkaistiin saman vuoden kesällä.

Tuotanto 
Dj Mangoo julkaisi kesällä 2000 Soundscapes-levyn, joka sisältää kappaleet:

Eurodancer
Soundscapes
Sad Memory
Grid
Inside You
Scottish Tits
DJ Mangoo & Penta P - Eurodancer 
Hard On 
Another Me 
Beneath 
DJ Mangoo & N-TraxX - Eurodancer 
Dansmusik 
The Jerk 
The Enlightment 
The Sounds Of Nature 
DJ Mangoo & Benny G - Eurodancer 
Born to be wild 
I Can See It In Your Eyes 
DJ Mangoo & DJ Arabia - Eurodancer 
The Melody  
Screw me 
Goodbye

Vuonna 2019 on julkaistu single ”Play” (Mangoo & K-391, Alan Walker, Martin Tungeevag).

Lähteet 
 

Ruotsalaiset muusikot
Syntymävuosi puuttuu
Elävät henkilöt
Täysmaito

Täysmaito on tarkoittanut perinteisesti  täysrasvaista maitoa eli maitoa, josta ei ole poistettu rasvaa. Meijerit nimittävät tällaista maitoa nykyisin luomutäysmaidoksi. 

Valio lanseerasi vuonna 1996 toisen merkityksen täysmaidolle, jolloin se muutti kevytmaitoa rasvaisemman kulutusmaitonsa nimen täysmaidoksi. Kulutusmaidon rasvaprosentti vaihteli vuosikymmenten varrella välillä 3,5–4 % ja rasvavakioidun eli rasvavähennetyn täysmaidon rasvaprosentti on tällä hetkellä 3,5. Suomalaisten lehmien lypsämän maidon rasvapitoisuus on puolestaan keskimäärin 4,4 prosenttia. 

Sekä luomutäysmaito että rasvavähennetty täysmaito pakataan Suomessa yleensä punavalkoisiin pakkauksiin.

Lähteet

Maito
Utah Grizzlies (ECHL)

Utah Grizzlies on yhdysvaltalainen jääkiekkojoukkue West Valley Citystä, Utahista. Grizzlies pelaa ECHL-liigassa. Grizzlies perustettiin vuonna 2005 vuonna 2003 lopetetun Lexington Men O' Warin raunioille. Grizzliesin yhteistyöseuroja ovat NHL:ssä Colorado Avalanche ja AHL:ssä Colorado Eagles. Suomalaisista Niko Kapanen, Sami Helenius, Antti Miettinen, Erkki Rajamäki ja Mikko Koskinen ovat edustanut seuraa.

AHL- ja IHL-liigoissa pelasi vuoteen 2005 saakka samanniminen seura, joka nykyisin pelaa AHL:ssä nimellä Lake Erie Monsters.

Joukkue kaudella 2022–2023 
(Tilanne 26. lokakuuta 2022)

Joukkueenjohto 
 Päävalmentaja & Toimitusjohtaja: Ryan Kinasewich 
 Apuvalmentaja: Teigan Zahn 
 Fysiikkavalmentaja: Collin Lee 
 Huoltopäällikkö: Mason Weyland 

Lähde: EliteProspects

Lähteet 
 http://www.hockeydb.com/stte/utah-grizzlies-8722.html

Viitteet

Aiheesta muualla
 http://utahgrizzlies.com/

ECHL-seurat
New York Islanders
Calgary Flames
Utahin urheilu
Vuonna 1988 perustetut urheiluseurat
Bonannon mafiaperhe

Bonannon mafiaperhe on New Yorkissa Yhdysvalloissa vaikuttava mafiaperhe. Se on osa ”viisi perhettä” -ryhmää. Bonannon perusti italialainen Salvatore Maranzano 1920-luvulla. Sen toimialaa ovat muun muassa murhat, rahanpesu ja uhkapelit.

Mafia
Järjestäytynyt rikollisuus Yhdysvalloissa
New York
Rovaniemen rovastikunta

Rovaniemen rovastikunta on yksi Oulun hiippakunnan yhdeksästä rovastikunnasta. Rovastikuntaan kuuluvat Kemijärven, Pelkosenniemen, Posion, Ranuan, Rovaniemen ja Sallan luterilaiset seurakunnat.

Rovaniemen lääninrovasti on Rovaniemen seurakunnan kirkkoherra Kari Yliräisänen.

Lähteet 

Suomen evankelis-luterilaiset rovastikunnat
Oulun evankelis-luterilainen hiippakunta
NBA:n arvokkain pelaaja

NBA:n arvokkain pelaaja () on vuosittain jaettava palkinto, joka myönnetään NBA:n arvokkaimmalle pelaajalle. Palkinto on jaettu kaudesta 1955–1956 lähtien. Arvokkaimmaksi pelaajaksi valittu henkilö saa Maurice Podoloffin mukaan nimetyn pokaalin. Valinnan tekee urheilu- ja televisiotoimittajista koostuva paneeli, minkä lisäksi valintaan vaikuttaa katsojien internet-äänestyksen tulos.

Aluksi valinnan tekivät liigan pelaajat, mutta kaudesta 1980–1981 lähtien siirryttiin paneeli-muotoiseen valintaan. Kaudella 2009–2010 otettiin ensimmäistä kertaa mukaan fanien internet-äänestys, joka vaikuttaa myös valintaan. Paneelin jäsenet sijoittavat pelaajat parhausjärjestykseen: ensimmäiseksi sijoitettu pelaaja saa valitsijalta kymmenen pistettä, toinen seitsemän, kolmas viisi, neljäs kolme ja viides yhden pisteen. Pelaaja, joka on saanut yhteensä eniten pisteitä, valitaan kauden arvokkaimmaksi pelaajaksi.

Ensimmäinen palkinnon voittanut ulkomaalainen oli Hakeem Olajuwon, joka sai myöhemmin Yhdysvaltain kansalaisuuden. Käytännössä ensimmäinen ei-yhdysvaltalainen pelaaja oli kuitenkin kanadalainen Steve Nash, joka voitti palkinnon vuonna 2005. Eniten MVP-valintoja on saavuttanut Kareem Abdul-Jabbar, joka valittiin sarjan arvokkaimmaksi pelaajaksi kuusi kertaa.

Valinnat

Lähteet 
 Basketball-Reference

Viitteet

Aiheesta muualla 
NBA 

Luettelot NBA:sta
NBA-palkinnot
Kiinteistötoimitus

Kiinteistötoimitus on kiinteistönmuodostamislakiin perustuvien toimien suoritusmenettely. Kiinteistötoimitus sisältää kiinteistön tai muun rekisteriyksikön alueen ja etuuksien määrittämisen sillä tavoin, että rekisteriyksikön ulottuvuus on kiinteistörekisterin perusteella selvitettävissä.

Kiinteistötoimituksia ovat lohkominen, halkominen, erillisen vesijätön ja muun erillisen alueen tilaksi muodostaminen tai kiinteistöön liittäminen, tilusvaihto, alueen siirtäminen, uusjako, yhteismetsän muodostaminen, kiinteistönmääritys, rakennusmaan järjestely, yhteisalueosuuden siirtäminen ja tilaksi muodostaminen sekä yhteisen alueen jako. Sen sijaan kiinteistön rekisteröiminen ja kiinteistöjen yhdistäminen eivät ole kiinteistötoimituksia.

Kiinteistötoimitukset jaotellaan seuraavasti: 

1. Kiinteistönmuodostamistoimitukset
 Lohkominen
 Halkominen
 Erillisen vesijätön tai muun erillisen alueen muodostaminen tilaksi tai kiinteistöön liittäminen
2. Kiinteistöjärjestelytoimitukset
 Uusjako
 Rakennusmaan järjestely
 Yhteisten alueiden jaot
 Tilusvaihto
 Alueen siirtämiset (vesijätön lunastus; muun yhteisen maa-alueen lunastus; tontinosan lunastus; ulkopalstan lunastus)
 Yhteisen alueen muodostaminen tai alueen liittäminen yhteiseen alueeseen
 Muut kiinteistöjärjestelyt (osuuden siirto tai haamukiinteistön muodostaminen; yhteismetsän muodostaminen; rasitetoimitus)
3. Kiinteistönmääritystoimitukset
 Rajankäynti
 Muu kiinteistönmääritys (KML 101,1 §)
 Kiinteistönmääritys yleisiin tarpeisiin erotetun alueen omistuksen ratkaisemiseksi ja tilaksi muodostamiseksi tai tilaan liittämiseksi
 Kiinteistönmääritys rasitetta koskevan epäselvyyden selvittämiseksi

Lainsäädäntö Ruotsissa
Kiinteistötoimituksessa käsiteltäviä asioita ovat kiinteistön rajat, rasitteiden ja oikeuksien voimassaolo sekä niiden laajuus, kiinteistöön kuuluvat rakennukset ja rakennelmat sekä yhteisten alueiden laajuus.

Katso myös
 Kiinteistötoimitusrikos

Lähteet

Kiinteistöoikeus
Maanmittaus
Azerbaidžanin jääkiekkoliitto

Azerbaidžanin neuvostotasavallan jääkiekkoliitto perustettiin vuonna 1991 Neuvostoliiton jääkiekkoliiton alaisuuteen hallinnoimaan jääkiekkoilua Azerbaidžanissa. Kun Neuvostoliitto hajosi, Azerbaidžan itsenäistyi vuonna 1992.

Maan jääkiekkoliitto liittyi Kansainväliseen jääkiekkoliittoon IIHF:iin 6. toukokuuta 1992. 

Azerbaidžanissa ei toimi organisoituja jääkiekkoliigoja, eikä maa ole vielä osallistunut IIHF:n turnauksiin. Maassa ei tiettävästi ole myöskään yhtään rekisteröitynyttä jääkiekkoilijaa.

Lähteet 

Jääkiekkoliitot
Jääkiekkoliitto
Azerbaidžanilaiset järjestöt
Liettuan jääkiekkoliitto

Liettuan jääkiekkoliitto (Lietuvos ledo ritulio federacija) perustettiin 14. lokakuuta 1932, ja maa liittyi IIHF:ään 19. helmikuuta 1938. Se erotettiin liitosta 26. huhtikuuta 1946 sen jälkeen, kun siitä oli tullut osa Neuvostoliittoa.

Uudelleen itsenäistyneen Liettuan oma jääkiekkoliitto jatkoi toimintaansa vuonna 1991 ja liittyi IIHF:ään 6. toukokuuta 1992.

Maajoukkueet 
 Liettuan miesten jääkiekkomaajoukkue
 Liettuan naisten jääkiekkomaajoukkue
 Liettuan alle 18-vuotiaiden jääkiekkomaajoukkue
 Liettuan alle 20-vuotiaiden jääkiekkomaajoukkue

Lähteet

Aiheesta muualla 
 Liettua IIHF:n sivuilla
 Liiton viralliset sivut

Jääkiekkoliitot
Liitto
Oracle

Oracle voi tarkoittaa seuraavia asioita:

Tietotekniikka 
 Oracle Corporation -yhtiö
 Oracle-tietokantaohjelmisto

Paikat 
 Oracle, Arizona, Yhdysvallat
 Oracle Arena Kaliforniassa

Musiikki 
 Oracle (Michael Hedgesin albumi), Michael Hedgesin albumi vuodelta 1996
 Oracle (Kittien albumi), Kittien albumi vuodelta 2001
 Oracles, Fleshgod Apocalypsen albumi 2009
 The Oracle, Godsmackin albumi vuodelta 2010
 Oracle (EP), Sunn O))):n EP vuodelta 2007
 "Oracle", Scale the Summitin kappale albumilta The Migration''

Muita merkityksiä 
 Oracle, brittiläinen ITV-kanavan teksti-tv
 HMS Oracle (S16), Britannian Kuninkaallisen laivaston sukellusvene
Doksepiini

Doksepiini (kauppanimillä Doxal, Dexedyn ja Sinequan) on ensimmäisen polven trisyklinen masennuslääke (vanhalta nimeltään tymolepti). Doksepiini on ainoa bentsoksepiini-ryhmään kuuluva lääke. Sen kehitti Boehringer-Ingelheim, joka on nykyään osa Roche-konsernia. Sillä on lievästi sedatiivisia ja anksiolyyttisiä vaikutuksia. Doksepiini edistää myös jonkin verran nukahtamiskynnysen alenemista. Eräs erityiskäyttöindikaatio on doksepiinin kohdalla ollut syyllisyydentunteet.

Doksepiiniä on pidetty hyvin siedettynä ja sen aiheuttamia sivuoireita suhteellisen lievinä. Näitä saattaa kuitenkin esiintyä erityyppisesti. Mm. suun kuivumista ja huimausta saattaa ilmetä. Lääkkeen massiivinen yliannostus voi kuitenkin olla vaarallinen, koska tälloin tajunnantaso saattaa aleta. Lääke ei ole ainakaan suuresti sydäntoksinen, toisin kuten amitriptyliini. Kuten suurimman osan muitakin ei-MAOI-lääkeiden kanssa, MAOI-lääkkeiden käytön lopettamisesta tulisi pitää vähintään 2 viikon väli ennen doksepiinin käytön aloittamista. Varsinaisista vasta-aiheisista sairauksista doksepiinin kohdalla tulisivat kysymykseen lähinnä glaukooma (silmänpainetauti) ja virtsaretentio eli virtsaumpi. Virtsaretention kehittyminen on mahdollista doksepiini-hoidon aikana.

Myös nk. kipukynnyslääkkeenä doksepiinia voidaan käyttää varsinkin erilaisissa hermostollisissa kipu- ja särkytiloissa, joskin amitriptyliini on suuresti suositumpi tässä käyttöindikaatiossa. Tällöin lääkityksen vaikutus perustuu kipukynnyksen kohoamiseen. Eräänä esimerkkinä neuralgiasta eli pitkäkestoisesta perifeeriseen tuntohermotukseen liittyvästä vaivasta lienee trigeminusneuralgia, kolmoishermosärky.

Tablettien vahvuudet ovat yleensä 10, 25 ja 50 mg.

Vuoden 1976 Pharmaca Fennican mukaan, olisi ollut käytettävissä myös lihakseen pistettävä injektio sekä lääkemikstuura. Injektiolääkkeen vahvuutena oli 12,5 mg/ml eli 25 mg 2 ml:ssa per ampulla. Tämän lääkitysmuodon erityisominaisuus oli sen suuri väsyttävyys eli sedaatio, sekä nopea eliminaatio eli hajoaminen elimistössä. Tämän vuoksi lääkepistoksia saatettiin tarvita useita tässä hoitomuodossa.

Klassisen masennuksen hoidossa on käytetty pitoisuuksia 75–150 mg/vrk. Nukahtamis- ja univaikeudet (insomnia), joihin on liittynyt ahdistuneisuus ja jännittyneisyys: pitoisuudet ovat olleet tasolla 25–50 mg/vrk. Hoitoannos otetaan iltaisin. Kivunhoidossa käytettäneen samansuuruista annostusta. Lääke otetaan suun kautta (per os). Tabletit (Doxal 10, 25 ja 50 mg) ovat sokeripäällysteisiä.

Lähteet 
 Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1
 Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6
 Lääketeollisuusyhdistys ry. & Lääketuojat ry., Helsinki: 1976 Lääkevalmisteet – Pharmaca Fennica, Rauma, 1976. -isbn-nroa ei ole-

Viitteet

Aiheesta muualla 
PubChem: Doxepin 
DrugBank: Doxepin 
KEGG: Doxepin 

Sedatiivit
Trisykliset masennuslääkkeet
Natriumkanavan salpaajat
Alfa-1-salpaajat
Alfa-2-salpaajat
Antihistamiinit
Muskariiniantagonistit
Unilääkkeet
Serotoniinin takaisinoton estäjät
SNRI-lääkkeet
Let’s Bottle Bohemia

Let's Bottle Bohemia on irlantilaisyhtye The Thrillsin vuonna 2004 julkaistu toinen studioalbumi.

Albumia myytiin yhtyeen kotimaassa platinalevyyn oikeuttava määrä. Se nousi viikon ajaksi, viikolla 38/2004 (julkaisuviikollaan), Irlannin albumilistan kärkeen, ja Britannian albumilistalla se oli korkeimmillaan sijalla yhdeksän. Let's Bottle Bohemia pysyi Irlannin listoilla yhdeksän ja Britannian listoilla neljä viikkoa.
 
Albumilta julkaistiin kolme singleä: "Whatever Happened to Corey Haim?", "Not for All the Love in the World" ja "The Irish Keep Gate-crashing". Listoilla näistä parhaiten menestyi ensiksi mainittu, joka nousi Irlannin singlelistalla korkeimmillaan sijalle 17 ja Britannian singlelistalla korkeimmillaan sijalle 22.

Albumin tuotti Dave Sardy ja se äänitettiin Los Angelesissa, Yhdysvalloissa. Albumilla vieraili monia muusikkoja, tunnetuimpina Van Dyke Parks ja R.E.M.-yhtyeen kitaristi Peter Buck.

Kappaleet

Lähteet 
Let's Bottle Bohemia Discogs-sivustolla

Viitteet 

Irlantilaiset indie rock -albumit
Irlantilaiset rockalbumit
Vuoden 2004 albumit
Gancia

Gancia on italialainen viiniyhtiö, jonka on vuonna 1850 perustanut Carlo Gancia Piemonten alueelle Italiaan. Gancia oli Italian ensimmäinen kuohuviiniyhtiö. Argentiinassa on yleistä lisätä Gancian aperitiivejä pirtelöön.

Kuohuviinit:
 Asti Docg 
 Asti Docg (Satin) 
 Prosecco 
 Pinot di Pinot Blanc de Blancs 
 Pinot di Pinot 
 Carlo Gancia Alta Langa 2000 
 Asti Modonovo Docg 
 Prosecco di Valdobbiadene Brut 
 Grand Reale 
 Brachetto d'Acqui Docg 
 Chardonnay 
 Prosecco Extra Dry 
 Castello Gancia Brut 
 Brut 
 P.rosè 
 Gancia Rosso 
 Gancia Spumante 

Aperitiivit:
 Vermouth Bianco 
 Vermouth Rosso 
 Vermouth Dry 
 Gancia Originale 
 Gancia Americano

Italialaiset teollisuusyritykset
Kalajoen rovastikunta

Kalajoen rovastikunta on yksi Oulun hiippakunnan kahdeksasta rovastikunnasta. Rovastikuntaan kuuluvat Alavieskan, Haapajärven, Haapaveden, Kalajoen, Kärsämäen, Nivalan, Oulaisten, Pyhäjärven, Pyhäjoen, Reisjärven, Sievin ja Ylivieskan luterilaiset seurakunnat.

Haapajärven seurakunnan kirkkoherra Kari Tiirola toimii lääninrovastina Kalajoen rovastikunnassa.

Lähteet 

Oulun evankelis-luterilainen hiippakunta
Suomen   evankelis-luterilaiset rovastikunnat
Mark Cuban

Mark Cuban (s. 31. heinäkuuta 1958 Pittsburgh) on yhdysvaltalainen yrittäjä ja NBA-joukkue Dallas Mavericksin omistaja. Cuban on tullut tunnetuksi Internetiin liittyvistä liiketoimista. Vuonna 2020 Forbes-lehti arvioi hänen omaisuudekseen 4,6 miljardia dollaria.

Ura 
Cuban syntyi Pittsburghissa, Pennsylvaniassa. Hänen isänsä Norton Cuban oli autoverhoilija. Äitiään Cuban on kuvaillut henkilöksi, jolla oli "joka toinen viikko eri työ tai uratavoite".

Cuban on juutalainen, ja hän kasvoi Mount Lebanonin lähiössä Pitssburghissa juutalaiseen työväenluokkaan kuuluvassa perheessä. Hänen isänisänsä muutti sukunimen Chabenisky (Tšabeniski) Cubaniksi saavuttuaan perheineen Venäjän keisarikunnasta Ellis Islandille. Mark Cubanin veljen Brian Cubanin mukaan heidän äitinsä vanhemmat olivat romanianjuutalaisia, mutta Mark on väittänyt hänen äidinpuoleisen isoäitinsä olleen Liettuasta.

Cuban aloitti ensimmäiset liiketoimensa 12-vuotiaana. Hän myi roskapusseja maksaakseen kalliit koripallokenkänsä. Sitten hän ansaitsi rahaa myymällä postimerkkejä ja kolikkoja. Cuban hyödynsi 16-vuotiaana Pittsburghin pääsanomalehden Pittsburgh Post-Gazetten lakkoa ja toimitti sanomalehtia Clevelandista Pittsburghiin.

Cubanin ensimmäinen yritys oli MicroSolutions, jonka hän myi vuonna 1990 CompuServelle. Vuonna 1995 Cuban perusti Audionetin, josta tuli myöhemmin Broadcast.com. Neljä vuotta perustamisen jälkeen Yahoo! osti yrityksen. Tämän jälkeen Cuban oli mukana perustamassa mediayhtiö 2929 Entertainmentia. Samaan aikaan hänestä tuli NBA-seura Dallas Mavericksin omistaja. Mavericksissa Cuban tuli tunnetuksi kärkkäistä lausunnoistaan, joiden takia hän oli yksi liigan sakotetuimmista henkilöistä.

Cuban on myös yksi bisnesidea-tv-ohjelman Leijonan luola USA (Shark Tank) liikemies-sijoittajista.

Teokset 

 Voittajaksi urheilulajissa nimeltä bisnes. (How to Win at the Sport of Business: If I Can Do It, You Can Do It, 2013.) Suomentanut Risto Mikkonen. Scanria, 2017.

Lähteet

Aiheesta muualla 

 Forbesin profiili 
 

Yhdysvaltalaiset liikemiehet
Vuonna 1958 syntyneet
Elävät henkilöt
Siru

Siru on suomalainen naisen etunimi.  Etunimenä se on lyhentymä Siiri-nimen hyväilymuodosta Sirukka, Siiri taas on suomalainen muoto skandinaavisesta nimestä Sigrid..

Vuoden 2019 loppuun mennessä Suomessa on nimi Siru annettu Digi- ja väestötietoviraston tietojen mukaan 1341 henkilölle.  Almanakkaan nimi lisättiin vuonna 2010, ja Sirun nimipäivä on 30. syyskuuta.

Tunnettuja Siruja  

 Siru Airistola (s. 1987), suomalainen laulaja

Kuvitteellisia Siruja

 Siru, useissa lehdissä esiintynyt sarjakuvahahmo
 Siru Honkanen, tv-sarjassa Salatut elämät
 Siru Kivinen, tv-sarjassa Kiviset ja Soraset

Lähteet

Etunimet
Jade (nimi)

Jade on naisen etunimi, joka johtuu saman nimisestä jalokivestä. 

Vuoden 2019 loppuun mennessä Suomessa on nimi Jade annettu Digi- ja väestötietoviraston tietojen mukaan annettu noin 2370 naiselle ja ainakin kahdeksalle miehelle. Noin puolet Jade-nimisistä on syntynyt 2010-luvulla. Ennen vuotta 1920 nimeä ei ollut annettu kenellekään ja ennen vuotta 1960 alle kymmenelle henkilölle. Almanakkaan nimi lisättiin vuonna 2010, ja Jaden nimipäivä on 9. heinäkuuta.

Tunnettuja Jadeja  

 Jade Bergius (s. 1998), suomalainen jalkapalloilija
 Jade Edmistone (s. 1982), australialainen rintauimari 
 Jade Ewen (s. 1998), englantilainen laulaja ja näyttelijä
 Jade Goody (1981–2009), brittiläinen julkisuuden henkilö
 Jade Johnson (s. 1980), brittiläinen pituushyppääjä
 Jade Jones (s. 1993), walesilainen taekwondon olympiavoittaja ja maailmanmestari
 Jade Moore (s. 1990), englantilainen jalkapalloilija
 Jade North (s. 1982), australialainen jalkapalloilija
 Jade Nyström, alk. Jere Nyström (s. 2004), suomalainen korkeushyppääjä
 Jade Picon (s. 2001), brasilialainen näyttelijä, liikenainen, digitaalinen vaikuttaja ja malli
 Jade Puget (s. 1973), yhdysvaltalainen kitaristi
 Jade Trini, yhdysvaltalainen hip hop -artisti
 Jade Thirlwall (s. 1992), englantilainen laulaja ja lauluntekijä
 Jade Yorker (s. 1985), yhdysvaltalainen näyttelijä

Kuvitteellisia Jadeja

 Jade, tappelupelisarjassa Mortal Kombat
 Jade, Janni Garcia, päähenkilö Taru Mäkisen kirjasarjassa Jade

Lähteet

Aiheesta muualla 

Etunimet
Jade (täsmennyssivu)

Jade voi tarkoittaa seuraavia:

 Jade, eräs jalokivi
 Jade, naisen etunimi
 Jade, Taru Mäkisen kirjasarja
 Jade, Java-kielellä toteutettu ohjelmistokehys
 Jade, yhdysvaltalainen elokuva
 Jade Empire, BioWaren kehittämä toimintaroolipeli
 Jade Liqueurs, ranskalainen alkoholijuomien valmistaja
 Jadesoturi, suomalais-kiinalainen elokuva
 Jade, yhdysvaltalainen yhtye

Henkilöitä 
 Biro Jade, oik. Nilson Machado dos Santos (s. 1973), brasilialais-azerbaidžanilainen futsalpelaaja
 Katrina Jade (s. 1991), yhdysvaltalainen pornonäyttelijä
 Samantha Jade (s. 1987), australialainen laulaja ja lauluntekijä
Kokkolan rovastikunta

Kokkolan rovastikunta on Suomen evankelis-luterilaisen kirkon Oulun hiippakuntaan kuuluva rovastikunta. Rovastikuntaan kuuluu koko Keski-Pohjanmaan maakunnan alue eli Halsuan, Kannuksen, Kaustisen ja Ullavan, Kokkolan suomalainen, Kälviän, Lohtajan, Perhon, Toholammin ja Vetelin luterilaiset seurakunnat.

Lähteet 

Oulun evankelis-luterilainen hiippakunta
Suomen evankelis-luterilaiset rovastikunnat
Roomalainen maili

Roomalainen maili oli Rooman valtakunnassa käytössä ollut mittayksikkö. Sen alkuperäinen latinankielinen nimitys oli mille passuum ('tuhat askelparia'; monikossa milia passuum, 'tuhatta askelparia'). Yhden roomalaisen mailin pituus oli 1000 askelparia, jonka arvioidaan olevan metreissä noin 1 479.

Rooman valtakunta
Pituusyksiköt

en:Ancient_Roman_units_of_measurement#Length
Éric Roy

Éric Roy (s. 26. syyskuuta 1967) on ranskalainen jalkapallovalmentaja ja entinen keskikenttäpelaaja.

Ura pelaajana

Roy aloitti uransa OGC Nicen keskikenttäpelaajana 1988 debytoiden Division 1:ssä saman vuoden marraskuussa. Hän edusti rivieralaisseuraa neljän kauden ajan pelaten 86 liigaottelua. Yhden Sporting Toulon Varissa vietetyn kauden jälkeen Roy liittyi 1993 Olympique Lyonnais'n joukkueeseen ja oli keskeisessä roolissa joukkueen raivatessa tietä kohti Ranskan eliittiä. Lyonissa Roy juhli mestaruushopeaa 1995 ja Coupe de la Liguen hopeaa 1996.

Lyonista Roy siirtyi 1996 Olympique Marseilleen. Pääsarjatasolle palanneen seuran paidassa Roy uurasti kolme kautta ja pääsi lähimmäksi mestaruutta kaudella 1998–1999, kun OM oli liigassa hopealla. Kyseisen kauden jälkeen Roy siirtyi Sunderlandiin, jossa pelasi 27 valioliigaottelua. 

Tammikuussa 2001 Roy palasi takaisin Ranskaan liittyen ESTAC Troyes'n joukkueeseen. Hän pelasi kevätkaudella seurassa vain kuusi ottelua ja vaihtoi kesällä maisemaa siirtyen espanjalaiseen Rayo Vallecanoon. Peliaika Primera Divisiónissa jäi kuitenkin vähälle ja kauden jälkeen hän palasi takaisin kotimaahansa kasvattajaseuraansa OGC Niceen. Roy lopetti pelaajauransa nizzalaisseurassa 2004.

Meriitit pelaajana

 Ranskan-mestaruus
Hopeaa: 1995, 1999
 Coupe de la Ligue
Hopeaa: 1996

Ura valmentajana

Pelaajauransa jälkeen Roy on toiminut OGC Nicen organisaatiossa urheilutoimenjohtajana vuodesta 2009 lähtien. Lisäksi hän on toiminut televisiokanava Direct 8:n asiantuntijana. Maaliskuussa 2010 hänet nimitettiin yhdessä René Marsiglian ja Frédéric Giorian kanssa vastaamaan seuran edustusjoukkueen valmennuksesta Didier Ollé-Nicollen potkujen jälkeen.  Royn johdolla OGC Nice säilytti paikkansa pääsarjassa. Kauden jälkeen hänen sopimustaan jatkettiin kauden 2010–2011 loppuun.  Kausi 2011–2012 lähti Royn suojattien osalta huonosti käyntiin. Marraskuun puolivälissä seurajohto siirsi Royn päävalmentajan paikalta seuran general manageriksi.

Lähteet

Ranskalaiset jalkapalloilijat
Ranskalaiset jalkapallovalmentajat
Vuonna 1967 syntyneet
Elävät henkilöt
Reborn to be Wild

Reborn to be Wild on Steppenwolfin kokoelma-albumi yhtyeen toisen tulemisen vuosilta 1974-1976.

Kappaleet 

"Straight Shootin' Woman"    
"Hard Rock Road"   
"Another's Lifetime"
"Mr. Penny Pincher"  
"Smokey Factory Blues"
"Caroline (Are You Ready For The Outlaw World)"   
"Get Into The Wind"  
"Gang War Blues"
"Children Of The Night"
"Skullduggery"

Vuoden 1976 kokoelma-albumit
Steppenwolfin albumit
Live in London (Steppenwolfin albumi)

Live in London on Steppenwolfin live-albumi vuodelta 1981. Se on ensimmäinen julkaisu nimellä John Kay & Steppenwolf. Kay oli koonnut yhtyeen uudelleen vuonna 1980.

Kappaleet 
 (D. Covay, S. Cropper) 
 I Can Use" (J. Kay) 
 (J. Kay) 
 (R. Littlefield/G. Cushing-Murray) 
 (J. Kay) 
 (J. Kay/R. Moreve) 
 (J. Kay) 
 (J. Kay/L. Byrom/J. Edmonton) 
 (J. Kay) 
 (M. Bonfire) 
 (H. Axton)

Muusikot 
John Kay: kitara, huuliharppu, laulu 
Michael Palmer: kitara, taustalaulu 
Chad Peery: basso, laulu 
Brett Tuggle: urut, piano 
Steven Palmer: rummut, perkussiot, laulu

Lähteet 

Vuoden 1981 konserttitallenteet
Steppenwolfin albumit
Limingan rovastikunta

Limingan rovastikunta on yksi Suomen evankelis-luterilaisen kirkon Oulun hiippakunnan kahdeksasta rovastikunnasta. Rovastikuntaan kuuluvat Hailuodon, Kempeleen, Limingan, Lumijoen, Muhoksen, Raahen, Siikalatvan, Tyrnävän, Utajärven ja Vaalan luterilaiset seurakunnat.

Lähteet

Oulun evankelis-luterilainen hiippakunta
Suomen   evankelis-luterilaiset rovastikunnat
Keski-Suomen Liikunta

Keski-Suomen Liikunta ry (KesLi) on yksi viidestätoista liikunnan aluejärjestöstä. Se on perustettu 1993 ja sen toiminta-alueena on Keski-Suomen maakunta.

KesLin tavoitteena on liikuntapalveluja tarjoavien paikallisten tahojen elinvoimaisuus ja osaaminen sekä niiden valmius vastata liikkuvan ihmisen muuttuviin tarpeisiin ja vaatimuksiin.

Aiheesta muualla 
Keski-Suomen Liikunnan virallinen sivu

Suomalaiset urheilujärjestöt
Keski-Suomi
Tracy

Tracy on erisnimi, jota käytetään paikannimenä sekä etu- ja sukunimenä.

Paikkoja

Yhdysvalloissa
Tracy, kaupunki Kaliforniassa
Tracy Municipal Airport
Deuel Vocational Institution, Kalifornian valtionvankila, jota kutsutaan myös Tracyksi 
Tracy, alue Wallingfordissa, Connecticutissa
Tracy, kunnallishallinnoton kylä Indianassa
Tracy, kunnallishallinnoton kylä Iowassa
Tracy, kaupunki Minnesotassa
Tracy, kaupunki Missourissa
Tracy City, kunta Tenneeseessä
Tracyton, väestönlaskennallinen paikka Washingtonissa

Kanadassa
Tracy, kylä New Brunswickissä
Tracy, entinen kaupunki, nykyään osa Sorel-Tracyn kaupunkia

Ranskassa
Tracy-Bocage, kunta Calvadosin departementissä
Tracy-le-Mont, kunta Oisen departementissä
Tracy-le-Val, kunta Oisen departementissä
Tracy-sur-Loire,kunta Nièvren departementissä
Tracy-sur-Mer, kunta Calvadosin departementissä

Tunnettuja Tracy-nimisiä henkilöitä

Tracy sukunimenä

Brian Tracy, kanadalainen tietokirjailija ja motivaatiovalmentaja
Lee Tracy, yhdysvaltalainen näyttelijä
Paul Tracy, kanadalainen moottoriurheilija
Spencer Tracy, yhdysvaltalainen näyttelijä
William Tracy (”Tracy Lipp”), yhdysvaltalais-suomalainen sanoittaja

Tracy etunimenä

Tracy Austin, yhdysvaltalainen tennispelaaja
Tracy Byrd, yhdysvaltalainen country-muusikko
Tracy Caldwell, yhdysvaltalainen fyysikko ja astronautti
Tracy Caulkins, yhdysvaltalainen uimari, olympiavoittaja ja maailmanmestari
Tracy Chapman, yhdysvaltalainen laulaja ja lauluntekijä
Tracy Chevalier, yhdysvaltalainen kirjailija
Tracy Lynn Cruz, yhdysvaltalainen näyttelijä ja tanssija
Tracy Curry, ”The D.O.C”, yhdysvaltalainen rap-artisti
Tracy Ferrie, yhdysvaltalainen basisti
Tracy Grijalva, ”Tracy G”, yhdysvaltalainen heavy metal -kitaristi
Tracy Hickman, yhdysvaltalainen fantasiakirjailija
Tracy Marrow, ”Ice-T”, yhdysvaltalainen rap-artisti, rockmuusikko ja näyttelijä
Tracy McGrady, yhdysvaltalainen koripalloilija
Tracy Middendorf, yhdysvaltalainen näyttelijä
Tracy Morgan, yhdysvaltalainen näyttelijä, koomikko ja kirjailija
Tracy Scoggins, yhdysvaltalainen näyttelijä

Kuvitteellisia henkilöitä 

 Dick Tracy, sarjakuvissa esiintynyt poliisi
 Tracy Kendall, hahmo televisiosarjassa Dynastia
 Tracy Strauss, hahmo televisiosarjassa Heroes

Muita merkityksiä

Tracy, trooppinen hirmumyrsky
Jorma Kannila

Jorma Kustaa Kannila (17. toukokuuta 1934 Teisko – 3. toukokuuta 2010 Tampere) oli suomalainen opettaja ja kirjailija.

Kannila toimi äidinkielen lehtorina Tampereen klassillisen lyseossa, josta hän oli päässyt ylioppilaaksi. Hän oli nuoruusvuosinaan kirjailija Hannu Salaman ystävä ja he kävivät samaan aikaan klassillista lyseota. Kannila voitti J. H. Erkon kirjoituskilpailun 1960. 1960-luvun teosten jälkeen hän ei kirjoittanut enää kaunokirjallisuutta, vaan keskittyi toimintaan kirjallisissa järjestöissä ja kulttuuriyhdistyksissä, kuten Väinö Linna -seurassa ja oli ideoimassa Pentinkulman päiviä. Hän oli Suomen nuorisokirjallisuuden instituutin perustajajäsen, ja siinä tehtävässä, kuten myös opettajana, innosti nuoria kirjoittamaan. Hän järjesti kirjailijavierailuja kouluille ja toimitti Tampereen Säästöpankin kustantamia Sampo ja Teini-Sampo lehtiä, joissa julkaistiin nuorten kirjoituksia. Hän toimi myös Nykysuomen seurassa. Kannila oli Suomen kirjailijaliiton puheenjohtaja 1982–1987 ja Pirkkalaiskirjailijoiden puheenjohtajana 1975–1982.

Tapio Saarion Kuka kukin oikeasti on -teoksen mukaan Jorma Kannila oli esikuvana Hannu Salaman kirjoissa esiintyvälle Paavo Kenttäläiselle.

Teoksia 
 Höyheniä, novelleja. WSOY 1963
 Sisämaasta, runoja. WSOY 1964
 Haukiniemessä, romaani. WSOY 1965
 Askeltaen, runoja. WSOY 1967
 Luova sana ja yhteiskunta: esseitä ja puheenvuoroja, toimituskunta Jorma Kannila ym. Gummerus 1973
 Sammontakojat, Pentinkulman päivät Urjalassa 1985, toimittanut Väinö Linnan seura; toimituskunta Jorma Kannila ym. Karisto 1987
 Tapaamisia, valikoima Tampereella 3.-4.1991 pidettyjen Tielaitoksen IV kulttuuripäivien kirjallisuussarjaan lähetetyistä teksteistä, toimitus ja ulkoasu Jorma Kannila ja Jaakko Masonen, kuvitus Tapio Kalliomäki. Hämeen tiepiiri, Tampere 1991

Lähteet 
 

Suomalaiset kirjailijat
Vuonna 1934 syntyneet
Vuonna 2010 kuolleet
Janne Malmivaara

Janne Malmivaara on suomalainen viulisti. Hän on toiminut Helsingin ammattikorkeakoulu Stadian lehtorina ja vuodesta 2006 Sibelius-Akatemian viulumusiikin lehtorina ja Savonlinnan uuden viulukoulun perustajana vuodesta 2009 yhdessä viulisti Elina Vähälän kanssa.. Janne Malmivaara piti ensikonserttinsa Sibelius-Akatemian Seria-classica -sarjassa vuonna 2002 valmistuttuaan Sibelius-Akatemiasta  edellisenä vuonna 2001.  Hän on konsertoinut kamarimuusikkona Suomessa eri kokoonpanoissa, mutta myös solistina kuten Nauvon musiikkijuhlilla. Opiskeluvuosinaan hän osallistui Virtuosi di Kuhmo -kamariorkesterin toimintaan vuosina 1992–2002.

Lähteet

Suomalaiset viulistit
Syntymävuosi puuttuu
Elävät henkilöt
Paris Hilton’s British Best Friend

Paris Hilton's My New BFF on tosi-tv-sarja. Siinä Paris Hilton etsii itsellensä uutta tosi ystävää. Sarja oli kahdeksan osan mittainen ja sitä esitettiin vuonna 2009 MTV:llä, alun perin ITV2-kanavalla. Ystäväkokelaille pidettiin erilaisia haasteita ja sarjan edetessä heitä karsiutui ohjelmasta pois. Paris Hiltonin parhaaksi ystäväksi valikoitui 13 osallistujan joukosta Samuel, joukon ainoa mies.

Aiheesta muualla 
 

Yhdysvaltalaiset tositelevisiosarjat
2000-vuosikymmenen televisiosarjat
MTV:n televisio-ohjelmat
Green Zone

Green Zone on vuonna 2010 ensi-iltansa saanut Paul Greengrassin ohjaama yhdysvaltalais-brittiläis-ranskalainen sotaelokuva. Elokuva sijoittuu Irakin sodan alkamisen kaoottisiin päiviin.

Rooleissa

Arvioita 
Nyt-liitteessä neljä kriitikkoa antoi elokuvalle pistekeskiarvon 2,8.

Lähteet

Aiheesta muualla 
 Green Zone/Flixster
 Green Zone/Allmovie
 Green Zone/Box Office Mojo
 Green Zone/Rotten Tomatoes
 Green Zone/Metacritic
 Matt Damonin haastattelu elokuvasta
 

Vuoden 2010 yhdysvaltalaiset elokuvat
Yhdysvaltalaiset toimintatrillerit
Poliittiset trillerit
Paul Greengrassin ohjaamat elokuvat
Elokuvat Irakin sodasta
Liettuan suuriruhtinas

Liettuan suuriruhtinas (, , ) oli Liettuan suuriruhtinaskunnan sekä tätä seuranneen Puolan kuningaskunnan ja Liettuan suuriruhtinaskunnan eli Puola-Liettuan hallitsijan virkanimitys.

Varhaiset suuriruhtinaat hallitsivat Liettuassa 1236–1291. Heistä ainoastaan ensimmäinen, suuriruhtinas Mindaugas I, kruunattiin 1253 myös Liettuan kuninkaaksi (). Vuosina 1291-1440 Liettuan suuriruhtinaskuntaa hallitsi Gemindisin hallitsijasuku ja 1440-1572 Jagellon hallitsijasuku. Sigistmund III:n aikana vuonna 1569 Liettuan suuriruhtinaskunta ja Puolan kuningaskunta solmivat valtioliiton, joka kesti Puolan kolmanteen jakoon saakka 1795.